Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 618/11/8802	Košice I, 17.2.2012
EEČ : 2-63-64-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
·	v Košiciach a inde neplnil vyživovaciu povinnosť voči synovi XXXXX, nar. XXXXX, od novembra 2010 až doposiaľ a voči dcére XXXXX, nar. XXXXX, od mája 2011 až doposiaľ a to aj napriek XXXXX súdu XXXXX XXXXX pod sp. zn.: XXXXX, ktorým je povinný prispievať na výživu syna XXXXX sumou -66,39,- € mesačne vždy k 15-temu dňu v mesiaci vopred a na výživu dcéry XXXXX sumou -49,79, € mesačne vždy k 15-temu dňu v mesiaci vopred k rukám matky detí XXXXX pričom menovaný v mesiaci november 2011 uhradil sumu vo výške      -574,- € ako splátku dlžného výživného na obe deti, čím takto XXXXX za vyššie uvedené obdobie ku dňu 15.01.2012 vznikol dlh na obe deti v celkovej výške - 869,96,- €.

Právna veta:
lebo zanikla trestnosť činu
Odôvodnenie:
Uznesením  povereného príslušníka Obvodného oddelenia PZ XXXXX -XXXXX bolo začaté trestné stíhanie a uznesením z 24.11.2011 vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, na tom skutkovom základe, že:  
·	v Košiciach a inde neplnil vyživovaciu povinnosť voči synovi XXXXX, nar. XXXXX, od novembra 2010 až doposiaľ a voči dcére XXXXX, nar. XXXXX, od mája 2011 až doposiaľ a to aj napriek XXXXX súdu XXXXX XXXXX pod sp. zn.: XXXXX, ktorým je povinný prispievať na výživu syna XXXXX sumou -66,39,- € mesačne vždy k 15-temu dňu v mesiaci vopred a na výživu dcéry XXXXX sumou -49,79, € mesačne vždy k 15-temu dňu v mesiaci vopred k rukám matky detí XXXXX pričom menovaný v mesiaci november 2011 uhradil sumu vo výške      -574,- € ako splátku dlžného výživného na obe deti, čím takto XXXXX za vyššie uvedené obdobie ku dňu 15.01.2012 vznikol dlh na obe deti v celkovej výške - 869,96,- €.

        Po vykonaní dokazovania v skrátenom vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h) Trestného poriadku, keďže obvinený dlžné výživné uhradil v celom rozsahu.

	Preskúmaním spisového materiálu som zistil, že obvinený dňa 30.01.2012 prevodom na účet v hotovosti uhradil sumu 980.-eur a to na účet v SLSP a.s. vedený na meno XXXXX, ktorý patrí starej mame poškodenej XXXXX pričom tá potvrdila prevod finančnej čiastky vo svoj prospech, o čom svedčí záznam v spise. 
        Obvinený tak nemá žiadny dlh výživnom pre deti XXXXX. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Trestného poriadku prokurátor zastaví trestné stíhanie ak zanikne trestnosť činu.

	Uhradením dlžného výživného teda zanikla trestnosť činu zanedbania povinnej výživy podľa § 207 ods. 1 Trestného zákona, pre ktorý bol  stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohoto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na tunajšiu prokuratúru, o ktorej rozhodne krajský prokurátor v Košiciach.
		             Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor